**Versenykiírás**

 **Futsal Városi Diákolimpia**

**2021/ 2022. tanév Nyíregyházi selejtező**

**FIÚ  V-VI. kcs**

**A verseny célja:**
 Versenyzési lehetőségek biztosítása mellett eldönteni a megyei bajnoki címet.

**Verseny rendezője**:   a Nyíregyházi Városi Diáksport Egyesület
**Nevezés:**

 Az MDSZ honlapján, az internetes nevezés szabályai szerint!

**Résztvevők** :

**Korcsoport**: Csapatversenyben nemenként a V-VI. korcsoportba tartozó, 2002-2006-ban

 született fiú tanulók.

**Felversenyzés:** Az V-VI. korcsoport versenyein a 2007-ben született középiskolás fiú tanulók

 felversenyezhetnek, és visszaversenyezhetnek saját korcsoportjukba is.

**Korlátozás: Nincs**

**Nevezett csapatok:**  **A” csoport:**    1. Bethlen Gábor Gimnázium, Általános Iskola, Óvoda és

 Alapfokú Művészeti Iskola
                                                            2. Északi Agrárképzési Centrum Westsik Vilmos Élelmiszeripari

 Technikum és Szakképző Iskola

                                                           3. Nyíregyháza SZC Wesselényi Miklós Technikum és

 Kollégiuma

 4. Nyíregyházi SZC Széchenyi István Technikum és Kollégiuma

 **„B” csoport:**      1. Nyíregyházi SZC Bencs László Szakképző Iskola

 2. Nyíregyházi Vasvári Pál Gimnázium
 3. Nyíregyházi SZC Bánki Donát Műszaki Technikum és

 Kollégiuma

 4. Nyíregyházi SZC Inczédy György Szakképző Iskola és

 Kollégiuma

 **„ C” csoport**:      1. Nyíregyházi Zrínyi Ilona Gimnázium és Kollégium

 2. Nyíregyházi SZC Sipkay Barna Technikum és Kollégiuma
 3. Nyíregyházi Krúdy Gyula Gimnázium

 „ D” csoport:      1. Nyíregyházi Kölcsey Ferenc Gimnázium

 2. Nyíregyházi Evangélikus Kossuth Lajos Gimnázium
 3. Nyíregyházi Arany János Gimnázium, Általános Iskola

**A mérkőzések:**

**„A” csoport:**       **2021. november 04. 9.00**

 **Nyíregyháza SZC Wesselényi Miklós Technikum Tornacsarnoka**

 Bethlen – Westsik         …….. - ……..

 Wesselényi – Széchenyi         …….. - ……..

 Wesselényi – Bethlen …….. - ……..

 Széchenyi – Westsik           …….. - ……..

 Bethlen – Széchenyi          …….. - ……..

Westsik – Wesselényi …….. - ……..

**„B” csoport:**       **2021. november 08. 9.00**

 **Nyíregyházi SZC Bencs László Szakképző Iskola Tornacsarnoka**

 Bencs – Vasvári        …….. - ……..

 Bánki – Inczédy         …….. - ……..

 Bánki – Bencs …….. - ……..

 Inczédy – Vasvári           …….. - ……..

 Bencs – Inczédy      …….. - ……..

Vasvári – Bánki …….. - ……..

**„C” csoport:**      **2021. november 09. 9.00**

 **Nyíregyházi SZC Bencs László Szakképző Iskola Tornacsarnoka**

 Zrínyi – Sipkay       …….. - ……..

 Krúdy – Zrínyi         …….. - ……..

 Sipkay – Krúdy …….. - ……..

**„D” csoport:**       **2021. november 10. 9.00**

 **Nyíregyháza SZC Wesselényi Miklós Technikum Tornacsarnoka**

 Kölcsey – Kossuth        …….. - ……..

 Arany – Kölcsey          …….. - ……..

 Kossuth – Arany …….. - ……..

**Döntő:**  **2021. november 11. 9.00**

 **Nyíregyházi SZC Bencs László Szakképző Iskola Tornacsarnoka**

 „A” Csoportok I. helyezett, ”B” I. helyezett …….. .- ……..

 „ B” Csoportok I helyezett, ”C” I. helyezett …….. .- ……..

 Vesztesek a III. helyért …….. .- ……..

Győztesek az első helyért …….. .- ……..

**A csoportok I. helyezett csapatai jutnak a városi döntőbe!**

**KÖRMÉRKŐZÉSEK UTÁN TOVÁBBJUT A VÁROSI DÖNTŐBE MINDEN CSOPORT ELSŐ HELYEZETTJE !**

**A csoportokból történő továbbjutás szabálya egyenlő pontszám esetén a következő :**

1. **EGYMÁS ELLENI MÉRKŐZÉS EREDMÉNYE**
2. **JOBB GÓLKÜLÖNBSÉG**
3. **TÖBB RÚGOTT GÓL**
4. **TÖBB GYŐZELEM**
5. **SORSOLÁS**

**A megyei döntőbe kerül a városi döntő 1-2 helyezett csapata!**

**Sportági rendelkezések:**

**• Játéktér:** 40x20 m-es kézilabda pálya, 3x2m-es kézilabda kapuval.
• **Játékidő:** 1x25 perc az utolsó 60 másodperc tiszta játékidővel.
• Labda: futsal.
• **Csapatlétszám:** 10 fő játékos + 2 fő felnőtt kísérő (tanár, vagy edző).
• **Játékosok szerepeltetése:** versenyenként és csapatonként 10 fő játékos szerepeltethető, az a 10 fő, akiket az adott versenyre szabályosan neveztek és az adott első mérkőzése előtt a technikai értekezleten leigazoltak és nevük szerepel a jegyzőkönyvben.
• **Csapatlétszám a mérkőzésen**: a pályán egy időben 1 kapus és 4 mezőnyjátékos tartózkodhat.
• **Csere**: a cserejátékosok maximális száma 5 fő, a cserelehetőség folyamatos. Ha a lecserélt játékos a saját térfelén elhagyja a játékteret, csak akkor léphet pályára a becserélt játékos, a pályaelhagyási pont 3 m-es körzetében. A csere a pályán kívül a megkülönböztető mez átadásával történik, a saját cserepadhoz legközelebb levő oldalvonalnál.
• **Felszerelés:** A mérkőzést jól láthatóan számozott, egyöntetű mezben kell játszani. A cserejátékosok a kispadon megkülönböztető mezben foglalhatnak helyet. Az országos döntőre legalább két különböző színű számozott garnitúrát, a cserejátékosok számának megfelelő számú megkülönböztető mezt és legalább 1 db szabályos méretű futsal labdát kell a csapatoknak magukkal vinni.
**Cipő**: bemelegítő cipő (fekete talpú cipő nem használható). Sípcsontvédő használata ajánlott, az országos döntőn kötelező.

**A mérkőzésekért adható pontok, helyezések eldöntése:**

**-** Győzelem 3 pont, vereség 0 pont.

- A csoportmérkőzések során döntetlen esetén 3-3 hatméteres büntetőrúgás következik. Amennyiben ez sem dönt, akkor további büntetők következnek a labdarúgás szabályainak megfelelően, melyet azok a játékosok végezhetnek el, akik az első 3 büntetőrúgásnál nem szerepeltek, addig, amíg a csapat teljes (korrigált) létszáma nem lőtt büntetőt. Ha már a csapat minden tagja végzett büntetőrúgást, de még a büntetőpárbaj nem dőlt el, akkor a folytatásban a játékosok bármilyen sorrendben lőhetnek, de ismét mindenki csak egyszer.

- Büntetőrúgások után a győztes csapat 2 pontot, a vesztes 1 pontot kap.

 **Főbb játékszabályok:** – A labda, játékba hozása a kapuvonal elhagyása esetén kapuskidobással történik a hatoson belülről. Ebből gól nem érhető el.
 – A kapus a hazaadást kézzel nem foghatja meg.
 – A labda játékba hozása oldalról berúgással történhet. A rúgó játékos előtt 5 méter távolságra köteles elhelyezkedni az ellenfél játékosa. Ha a rúgó játékos a labda birtokba vételétől 4 másodpercen belül nem végzi el az oldalberúgást, a rúgást az ellenfél végezheti el. Oldalberúgásból közvetlenül nem érhető el gól.
 –  Kezdőrúgásból közvetlenül gól nem érhető el.
– Szabadrúgás esetén az 5 méteres távolság betartása és a 4 másodperces végrehajtási kötelezettség szintén érvényes.
– A kapuvonalon túlra jutó labda a védekező játékosról, kapusról is, szögletrúgást eredményez.
– Ha egy mérkőzésen egy játékost második sárga lappal büntetnek, a büntetés 2 perces kiállítást von maga után. A kiállított játékosnak el kell hagynia a játékteret és a cserepadon foglalhat helyet. A kiállítási idő 2 perc, melynek letelte után a kiállított játékos nem térhet vissza a pályára, azonban csapata a játéktéren lévő játékosainak számát kiegészítheti. A kiállított játékos a soron következő (1) mérkőzésen játszhat. A sárgalapos figyelmeztetés mindig csak az adott mérkőzésre vonatkozik, a játékos azt nem viszi tovább.
– Durva szabálytalanság esetén a játékos azonnali piros lappal büntetendő, el kell hagynia a játékteret és a cserepadon sem foglalhat helyet. A kiállítási idő 2 perc, melynek letelte után a kiállított játékos nem térhet vissza a pályára, azonban csapata a játéktéren lévő játékosainak számát kiegészítheti. A kiállított játékos a soron következő legalább egy mérkőzésen nem rendelkezik játékjogosultsággal.
–Halmozott szabálytalanság: az egész mérkőzés során a 4. szabálytalanságot követően a játékvezető jelzi a versenybíróságnak és a csapatoknak, hogy a következő szabálytalanságtól kezdődően minden egyes közvetlen szabadrúgást maga után vonó szabálytalanság után úgynevezett kisbüntető következik.
– Amennyiben a kiállítások miatt egy csapat pályán tartózkodó játékosainak száma 3 fő alá csökken, a mérkőzés véget ér.
– Amelyik csapat kiállításainak hibái miatt a mérkőzés befejeződik, az a csapat a mérkőzést 0-5-ös gólaránnyal elveszíti, ill. ha a vétlen csapat számára a pályán elért eredmény kedvezőbb, úgy a pályán addig elért eredménnyel ér véget a mérkőzés.
A Futsal játékszabály az MDSZ honlapján a sportági Versenykiírásnál megtekinthető, letölthető

* Az országos döntő programfüzet az MDSZ honlapján megtekinthető, letölthető ([www.diakolimpia.hu](http://www.diakolimpia.hu))